เรื่องร้องเรียน (ถนน) วันที่ 2022-08-25 10:30:31 — แขวงวงศ์สว่าง เขตบางซื่อ กรุงเทพมหานคร
หน่วยงาน: สำนักงานเขตบางซื่อ
เรื่อง: ร้องเรียนเจ้าหน้าที่
อ้างถึง: กรณี #202117074 ทางศูนย์เรื่องรางร้องทุกข์

ดิฉันนางสาวมาศญา ศรีสุข ติดต่อขอใบอนุญาตก่อสร้างในนาม นายวิทิตพล ขนบธรรมกุลตั้งแต่ พค. 65 และเคยร้องเรียนผ่าน fondue แล้วในเรื่องความล่าช้า ให้ข้อมูลแก้ไขไม่ชัดเจน และคำกล่าวของเพื่อนบ้านเรื่องเงินใต้โต๊ะว่าจำเป็นหรือไม่

นอกจากนี้ยังได้ร้องเรียนพฤติกรรมไม่เหมาะสมของนายตรวจ ทรงพล ในการร้องเรียนครั้งก่อนหน้านี้แล้วด้วย

ครั้งนี้ดิฉันต้องการร้องเรียนพฤติกรรมไม่เหมาะสมของหัวหน้างาน นายโสภณ โดยเมื่อดิฉันไม่สามารถติดตามเรื่องจากนายตรวจได้ เนื่องจากมักจะติดต่อไม่ได้ ไม่อยู่สำนักงาน และลาบ่อย ดิฉันจึงได้ติดต่อไปที่เบอร์ของสำนักงาน ส่วนโยธา เพื่อขอติดต่อกับหัวหน้างานงาน คือนายโสภณ ผู้ที่ควรจะต้องเป็นผู้รับผิดชอบเมื่อการทำงานของลูกน้องบกพร่อง หรือไม่สามารถปฏิบัติหน้าที่ได้ 

ดิฉันได้สนทนาทางโทรศัพท์กับนายโสภณ เพื่อเพื่อเร่งรัดเรื่องที่ล่าช้า และแจ้งพฤติกรรมของนายตรวจในฐานะที่นายโสภณเป็นหัวหน้า ในระหว่างสนทนา ในช่วงแรกมีการถามตอบถึงเหตุผลที่ล่าช้า  โดยผู้ร้องได้แจ้งว่าลูกน้องของท่านผิดนัดหลายครั้ง มีการทำงานไม่เป็นระบบ และยังมีกิริยาไม่เหมาะสมในฐานะผู้ให้บริการ และในฐานะข้าราชการ นายโสภณแจ้งว่าไม่สามารถทำอะไรให้ได้เนื่องจากนายตรวจอาจเอางานไปตรวจที่บ้าน ซึ่งผิดวิสัยของการทำงานราชการหรือไม่ที่นำเอกสารราชการไปทำที่บ้าน? จะสามารถนำเรื่องมาตรวจสอบได้วันจันทร์(จันทร์ที่29สค.) ซึ่งเราได้แจ้งกับนายโสภณแล้วว่า ตามสัญญาเดิมจะต้องแล้วเสร็จภายในอาทิตย์นี้ เนื่องจากมีการนัดหมายธนาคารเพื่อยื่นกู้ จำเป็นต้องใช้เอกสารที่รอมานานมากแล้ว สามารถสอบถามนายตรวจเพิ่มเติมให้ได้หรือไม่ เพื่อไม่ให้ล่วงเลยไปมากกว่านี้ แต่นายโสภณกลับพูดว่า มีคนมารออยู่ที่โต๊ะหลายคน และการที่ผู้ร้องอธิบายอยู่ถือเป็นการ "ยืดเยื้อ” “คุณจะเอาให้ได้เดี๋ยวนี้” และพูดว่า “แบบนี้มันเกินไปไหม" และเมื่อพูดโดยไม่ฟังอะไรเลยจนจบและพอใจก็ “ตัดสาย"ไปโดยไม่แจ้ง ไม่บอกเหตุผลความจำเป็นใดๆ คุณโสภณไม่ได้มีการแจ้งให้ทราบว่าไม่สะดวกรับสายนี้ คนที่โทรไปต้องเข้าใจว่าสามารถคุยได้ใช่หรือไม่? และการตัดสายเป็นมารยาทที่เหมาะสมหรือไม่?

เรื่องนี้อาจเป็นเรื่องเล็ก เพราะไม่ได้เป็นการทุจริต หรือผิดวินัยร้ายแรง แต่เป็นประเด็นที่ทำให้ผู้รับบริการเกิดความไม่สบายใจ  มีข้าราชการในเขตบอกว่านายโสภณใกล้เกษียณแล้ว สิ้นเดือนกันยานี้ก็ไปแล้ว การร้องเรียนคงไม่เกิดอะไร อย่างมากก็ตักเตือน และนายโสภณเองพูดกับผู้ร้องทางโทรศัพท์วันนี้ (พฤหัสที่25สค.) ว่าสามารถร้องเรียนได้เลย ในเชิงท้าทาย ซึ่งเป็นสิ่งที่สะท้อนความไม่มีประสิทธิภาพในการบริหารงานบุคคลหรือไม่คะ? ทำไมข้าราชการที่ควรรับผิดชอบความทุกข์ของประชาชนถึงเป็นผู้สร้างความทุกข์เสียเอง จะเกษียณแล้วจึงสามารถแสดงพฤติกรรมอย่างไรก็ได้หรือ? และการร้องเรียนความทุกข์ความไม่สบายใจของประชาชนแทบจะไม่มีผลใดๆกับตัวข้าราชการเลย? สิ่งนี้แสดงถึงวัฒนธรรมการเอื้อประโยชน์ให้พวกพ้อง และการปกป้องพวกพ้องถึงแม้จะมีความผิดที่มีหลักฐานหรือไม่คะ?

อย่างที่แจ้งในการร้องเรียนก่อนหน้านี้ ว่าดิฉันก็เป็นข้าราชการ และทำงานบริการประชาชนเช่นกัน ทราบดีว่ามักจะเกิดข้อผิดพลาดในการสื่อสาร หรือประสานงาน และต้องแก้ไขด้วยสติเสมอ แต่ดิฉันคงรู้สึกอายกับการกระทำเช่นนี้ของตัวเองแม้จะเป็นช่วงใกล้เกษียณที่ไม่ต้องสนใจอะไรมาก และการร้องเรียนอาจไม่มีผลอะไรกับหน้าที่การงาน หากดิฉันไม่ได้ให้บริการผู้ร้องด้วยมารยาทที่เหมาะสม และให้ความช่วยเหลืออย่างเต็มที่ด้วยความเข้าใจ ดิฉันคงอายประชาชนค่ะ 

การกล่าวหาว่าผู้รับบริการ”ยืดเยื้อ” และพูดว่า “มันเกินไปไหม” ทั้งที่กำลังแจ้งเรื่องทุกข์ใจให้ท่านให้ความช่วยเหลือ หรือตัดสายไปโดยไม่แจ้งเหตุผล ที่ถือเป็นการกระทำที่เสียมารยาทอย่างมาก หากเป็นเพราะใกล้เกษียณ ดิฉันคิดว่าสิ่งนี้ไม่ควรเกิดกับข้าราชการที่อายุรุ่นพ่อที่รับราชการมาจนจะเกษียณ คนกลุ่มนี้ควรส่งผ่านวัฒนธรรมการบริการประชาชนที่ดีให้คนรุ่นหลัง ไม่ใช่เป็นตัวอย่างที่ไม่ดี แต่หากเป็นเพราะนิสัยส่วนตัว ดิฉันก็ยังเห็นว่าไม่เหมาะสมในฐานะผู้ให้บริการค่ะ

เช่นเดียวกับกรณีร้องเรียนนายตรวจทรงพล ดิฉันมีคลิปเสียงสนทนา และพร้อมให้ข้อมูลเพิ่มเติมที่จำเป็นเพื่อยืนยันคำกล่าวอ้าง และเรียกร้องความเป็นธรรมจากผู้มีอำนาจ และผู้มีส่วนเกี่ยวข้องทั้งหมด รวมถึงต้องการเห็นความรับผิดชอบจากข้าราชการดังกล่าวที่เลือดแสดงพฤติกรรมเช่นนี้ต่อประชาชน